SA to 299 for 6 in CT 2017
ఆమ్లా సెంచరీ.. లంకేయుల లక్ష్యం 300
గాయంతో మ్యాచ్‌కి దూరమైన మాథ్యూస్ స్థానంలో శ్రీలంక కెప్టెన్సీ బాధ్యతలు అందుకున్న
TNN | Updated:
Jun 3, 2017, 07:43PM IST
ఛాంపియన్స్ ట్రోఫీ తొలి మ్యాచ్&zwnj;లోనే లంకేయులకి పెద్ద సవాల్ ఎదురైంది. పరుగుల యంత్రం హసీమ్ ఆమ్లా (103: 115 బంతుల్లో 5x4, 2x6) శతకం బాదడంతో టాస్ ఓడి తొలుత బ్యాటింగ్ చేసిన దక్షిణాఫ్రికా 6 వికెట్ల నష్టానికి 299 పరుగులు చేసింది. పిచ్&zwnj;పై పచ్చిక ఉన్నా.. శ్రీలంక బౌలర్లు స్లాగ్ ఓవర్ల వరకూ సద్వినియోగం చేసుకోలేకపోయారు. దీంతో ఆమ్లాతో పాటు డుప్లెసిస్ (75: 70 బంతుల్లో 6x4), డుమిని (38 నాటౌట్: 20 బంతుల్లో 5x4, 1x6) కీలక ఇన్నింగ్స్&zwnj;లు ఆడి సఫారీలకు మెరుగైన స్కోరు అందించారు.
గాయంతో మ్యాచ్&zwnj;కి దూరమైన మాథ్యూస్ స్థానంలో శ్రీలంక కెప్టెన్సీ బాధ్యతలు అందుకున్న ఉపుల్ తరంగ టాస్ గెలిచి మరో ఆలోచన లేకుండా ఫీల్డింగ్ ఎంచుకున్నాడు. తన సహజశైలికి భిన్నంగా ఆడిన ఓపెనర్ డికాక్ (23: 42 బంతుల్లో 2x4) పరుగులు చేసేందుకు ఇబ్బందులు పడ్డాడు. మరో ఎండ్&zwnj;లో ఆమ్లా కూడా ఎలాంటి సాహసాలకు వెళ్లకుండా నెమ్మదిగా బ్యాటింగ్ చేయడంతో దక్షిణాఫ్రికా&zwnj;కు ఆశించిన రీతిలో ఆరంభం లభించలేదు. జట్టు స్కోరు 44 వద్దే డికాక్&zwnj; ఔటైపోగా అనంతరం వచ్చిన డుప్లెసిస్&zwnj;తో కలిసి ఆమ్లా కీలక ఇన్నింగ్స్ ఆడాడు. వీరిద్దరూ రెండో వికెట్&zwnj;కి 145 పరుగుల భాగస్వామ్యం నెలకొల్పడంతో సఫారీ జట్టు కోలుకుంది. స్కోరు వేగం పెంచే క్రమంలో డుప్లెసిస్&zwnj; ఔటవగా.. తర్వాత వచ్చిన కెప్టెన్ డివిలియర్స్ (4), మిల్లర్ (18) నిరాశపరిచారు. అయితే ఒక ఎండ్&zwnj;లో నిలకడగా ఆడిన ఆమ్లా కెరీర్&zwnj;లో 25వ శతకాన్ని పూర్తి చేసుకుని.. అనంతరం లేని పరుగు కోసం ప్రయత్నిస్తూ రనౌటయ్యాడు. దీంతో దక్షిణాఫ్రికా చివర్లో తడబడినట్లు కనిపించింది. కానీ.. డుమిని క్రీజులో నిలిచి బ్యాట్ ఝళిపించడంతో 299 పరుగులు చేయగలిగింది. శ్రీలంక బౌలర్లలో ప్రదీప్ రెండు, లక్మల్, ప్రసన్న చెరో వికెట్ తీశారు.